Afghanistans etnisk og språklig blandede befolkning reflekterer dets plassering hvor historiske handelsveier og invasjonsruter ledet fra Sentral-Asia inn i sørlige og sørvestlige Asia. Pashtoer er den dominerende etniske gruppen og står for 39 % av befolkningen. Tadsjiker (25 %), hazaraer (20 %), usbekere (9 %), aimagher, turkmenere, balucher og andre små grupper utgjør de siste 8 %. Dari (afghansk persisk) og pashto er offisielle språk og tjener som fellesspråk for de fleste afghanerne, selv om Taliban kun brukte pashto. Tadsjikisk, usbekisk og turkmensk er vidt utbredt i nord. Mindre grupper rundt om i landet snakker mer enn 70 andre språk og utallige dialekter.